# Danielius Dolskis

### Straipsnis iš Vikipedijos, laisvosios enciklopedijos.

Danielius Dolskis (1891 m. balandžio 13 d., Vilniuje – 1931 m. gruodžio 3 d., Kaune) – XX a. pradžios dainininkas, tarpukario Lietuvos estrados (šlagerių) pradininkas.

## [taisyti] Biografija

Danielius Dolskis gimė 1891 m. Vilniuje, Iki 1917 m. revoliucijos Rusijoje dainavo įžymiame Sankt Peterburgo „Villa Rode“ restorane. Tuo metu dainininkas taip pat daug koncertavo Maskvoje, Odesoje, Kijeve. Po revoliucijos persikėlė į Rygą ir dainavo su Oskaro Stroko orkestru, gastroliavo užsienyje.

1929 m. atvyko į Kauną, pradėjo dainuoti „Versalio“, „Metropolio“ restoranuose, „Konrado“ kavinėje. Savo repertuarui dainininkas rinkdavosi pasaulyje madingus kūrinius ir, stebėtinai greitai išmokęs lietuvių kalbą, pats rašė jiems tekstus. Jis pirmasis užsieniniams šlageriams suteikė lietuvišką turinį, pirmasis lietuviškai kūrė šmaikščius monologus, anekdotus, parodijas. Jo dainos „Palangos jūroj“, „Kariškas vaizdelis“, „Gegužinė“ ir kt. populiarios iki pat šių dienų.

1929-1931 m. Berlyno „Homocord“ ir Londono „Columbia“ formose įrašė 16 plokštelių, kurių nemaža dalis saugoma Kauno Viešosios bibliotekos muzikos skyriuje.

1931 m. D. Dolskis palaidotas Kaune, Žaliakalnio žydų kapinėse.

## [taisyti] Nuorodos

- Danieliaus Dolskio kapas

Rodomas puslapis "http://lt.wikipedia.org../../../d/a/n/Danielius_Dolskis_1658.html"

Kategorija: Lietuvos atlikėjai

##### Views

- Straipsnis
- Aptarimas
- Dabartinė versija

##### Paieška